ΠΕΡΙΕΧΟΜΕΝΑ
ΑΠΟΦΑΣΕΙΣ
Άρση της υπ’ αρ. 1310/06-10-1997 (Δ’ 910) απόφασης του Γενικού Γραμματέα Περιφέρειας Στερεάς
Ελλάδας περί «κήρυξη έκτασης ως αναδασωτέας
στις θέσεις ’’Αγία Τριάδα’’ και ’’Ξυλοκέρα’’ περιφέρειας Δήμου Γαλαξιδίου» του νύν Δήμου Δελφών
Π.Ε. Φωκίδας, συνολικού εμβαδού 121.040  τ.μ.
λόγω πυρκαγιάς.
Κήρυξη αναγκαστικής απαλλοτρίωσης ακινήτων,
συνολικού εμβαδού 244.243,75  τ.μ. για το έργο
«ΛΙΜΝΟΔΕΞΑΜΕΝΗ ΧΟΧΛΑΚΙΩΝ ΚΑΙ ΔΙΚΤΥΟ
ΠΡΟΣΑΓΩΓΩΝ ΜΕΤΑΦΟΡΑΣ ΝΕΡΟΥ ΣΕ ΥΦΙΣΤΑΜΕΝΟ ΔΙΚΤΥΟ ΑΡΔΕΥΣΗΣ» στην Π.Ε. Λασιθίου.
Κήρυξη αναγκαστικής απαλλοτρίωσης ακινήτων
που απαιτείται για την εκτέλεση του έργου «ΟΔΙΚΟΣ ΑΞΟΝΑΣ ΚΑΛΛΟΝΗΣ - ΠΕΤΡΑΣ (Α’ ΦΑΣΗ)».
ΑΠΟΦΑΣΕΙΣ
Αριθμ. 110174
(1)
Άρση της υπ’ αρ. 1310/06-10-1997 (Δ’ 910) απόφασης του Γενικού Γραμματέα Περιφέρειας Στε-
ρεάς Ελλάδας περί «κήρυξη έκτασης ως αναδασωτέας στις θέσεις ’’Αγία Τριάδα’’ και ’’Ξυλοκέρα’’
περιφέρειας Δήμου Γαλαξιδίου» του νύν Δήμου Δελφών Π.Ε. Φωκίδας, συνολικού εμβαδού
121.040 τ.μ. λόγω πυρκαγιάς.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος.
2. Το άρθρο 44 του ν. 998/1979 «Προστασία των δασών
και των δασικών εν γένει εκτάσεων της χώρας» (Α’ 289)
όπως αντικαταστάθηκε και ισχύει σήμερα.
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
5. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης «Ελλάδα 2.0», Εθνική Σύνταξη Ομογενών και άλλες επείγου-
σες διατάξεις» (Α’ 63).
6. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τροποποι-
ήθηκε και ισχύει με το π.δ. 29/2022 «Τροποποίηση του
π.δ. 132/2017 ’’Οργανισμός Υπουργείου Περιβάλλοντος
και Ενέργειας (Υ.Π.ΕΝ.)’’ (Α’ 160)» (Α’ 77).
8. Την υπό στοιχεία οικ. ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
9. Την υπό στοιχεία ΥΠΕΝ/ΔΔΥ/48478/3594/ 16.05.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
10. Την υπό στοιχεία ΥΠΕΝ/ΔΔΥ/62511/4542/ 17-6-2022
απόφαση του Υπουργού Περιβάλλοντος και Ενέργειας
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 171
04.04.2025 21:21:51
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 171/04.04.2025
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β’ 3145).
11. Την υπό στοιχεία ΥΠΕΝ/ΔΔΥ/70401/5167/6-7-2022
απόφαση του Υπουργού Περιβάλλοντος και Ενέργειας
«Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Επιθεωρήσεις Εφαρμογής
Δασικής Πολιτικής του Υπουργείου Περιβάλλοντος και
Ενέργειας» (ΑΔΑ: Ω8ΔΡ4653Π8-7ΨΡ).
12. Την υπό στοιχεία ΥΠΕΝ/ΔΝΕΠ/83988/2740/
25-8-2022 απόφαση του Υ.Π.ΕΝ. «Εξουσιοδότηση υπογραφής ’’Με εντολή Υπουργού’’ του Υπουργού Περιβάλ-
λοντος και Ενέργειας, ’’Με εντολή Υφυπουργού’’ του Υφυπουργού Περιβάλλοντος και Ενέργειας και ’’Με εντολή
Γενικού Γραμματέα Δασών’’ του Γενικού Γραμματέα Δασών του Υπουργείου Περιβάλλοντος και Ενέργειας, κατά
λόγο αρμοδιότητας, στον Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής
Γραμματείας Δασών του Υ.Π.ΕΝ., στους Προϊσταμένους
των Επιθεωρήσεων Εφαρμογής Δασικής Πολιτικής και
στους Προϊσταμένους των Διευθύνσεων, Δασαρχείων
και Τμημάτων που υπάγονται σε αυτές» (Β’ 4528).
13. Την υπ’  αρ. 153373/441/22-02-2017 εγκύκλιο
του ΥΠΕΝ «Περιοχές κηρυγμένων αναδασωτέων εκτάσεων στους αναρτημένους δασικούς χάρτες» (ΑΔΑ:
61ΤΗ4653Π8-Ω7Θ).
14. Το περιεχόμενο του δασικού χάρτη του συνόλου
της Περιφερειακής Ενότητας Φωκίδας, που αναρτήθηκε
με την υπ’ αρ. 11638/22-01-2021 απόφαση της Διεύθυνσης Δασών Φωκίδας, στον οποίο η έκταση που αναφέ-
ρεται στο θέμα εμφανίζεται ως ΔΔ/ΑΝ.
15. Την υπ’ αρ. 1310/06-10-1997 (Δ’ 910) απόφαση του
Γενικού Γραμματέα Περιφέρειας Στερεάς Ελλάδας περί
«κήρυξη έκτασης ως αναδασωτέας στις θέσεις ’’Αγία Τριάδα’’ και ’’Ξυλοκέρα’’ περιφερείας Δήμου Γαλαξιδίου» του
νύν Δήμου Δελφών Π.Ε. Φωκίδας, συνολικού εμβαδού
121.040 τ.μ. λόγω πυρκαγιάς.
16. Την υπ’ αρ. 78377/15-02-2024 θετική εισήγηση
του Δασαρχείου Άμφισσας με την οποία προτείνεται η
άρση της υπ’ αρ. 1310/06-10-1997 (Δ’ 910) απόφασης του
Γενικού Γραμματέα Περιφέρειας Στερεάς Ελλάδας περί
«κήρυξη έκτασης ως αναδασωτέας στις θέσεις ’’Αγία Τριάδα’’ και ’’Ξυλοκέρα’’ περιφερείας Δήμου Γαλαξιδίου» του
νύν Δήμου Δελφών Π.Ε. Φωκίδας, συνολικού εμβαδού
121.040 τ.μ. λόγω πυρκαγιάς επειδή έχει επιτευχθεί μέσω
φυσικής αναδάσωσης η αποκατάσταση της δασικής
βλάστησης στην έκταση με οικολογικά χαρακτηριστικά
επαρκή για την υπαγωγή της στις δασικού χαρακτήρα
εκτάσεις του άρθρου 3 του ν. 998/1979.
17. Το υπ’ αρ. 239942/23-05-2024 έγγραφο της Διεύθυνσης Δασών Φωκίδας με το οποίο εκφράζεται η σύμ-
φωνη γνώμη της, αποφασίζουμε:
Αίρουμε την υπ’ αρ. 1310/06-10-1997 (Δ’ 910) απόφαση
του Γενικού Γραμματέα Περιφέρειας Στερεάς Ελλάδας
περί «κήρυξη έκτασης ως αναδασωτέας στις θέσεις ’’Αγία
Τριάδα’’ και ’’Ξυλοκέρα’’ περιφερείας Δήμου Γαλαξιδίου»
του νύν Δήμου Δελφών Π.Ε. Φωκίδας, που αναφέρεται
σε δύο τμήματα εμβαδού 30.925 τ.μ. και 90.115 τ.μ.
ήτοι συνολικού εμβαδού 121.040 τ.μ. λόγω πυρκαγιάς
επειδή έχει επιτευχθεί μέσω φυσικής αναδάσωσης η
αποκατάσταση της δασικής βλάστησης στην έκταση
με οικολογικά χαρακτηριστικά επαρκή για την υπαγωγή της στις δασικού χαρακτήρα εκτάσεις του άρθρου 3
του ν. 998/1979.
Η παραπάνω έκταση απεικονίζεται στο από 07-08-1997
τοπογραφικό διάγραμμα κλίμακας 1:5.000 που συνοδεύει την υπ’ αρ. 1310/06-10-1997 (Δ’ 910) απόφαση του
Γενικού Γραμματέα Περιφέρειας Στερεάς Ελλάδας, το
οποίο αποτελεί αναπόσπαστο μέρος της.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η ισχύς της παρούσας αρχίζει από την δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 21 Μαρτίου 2025
Με εντολή Γενικού Γραμματέα Δασών
Η Προϊσταμένη Επιθεώρησης Εφαρμογής
Δασικής Πολιτικής Θεσσαλίας - Στερεάς Ελλάδας
ΖΩΗ ΦΤΙΚΑ
Ι
Αριθμ. 70402
(2)
Κήρυξη αναγκαστικής απαλλοτρίωσης ακινήτων,
συνολικού εμβαδού 244.243,75 τ.μ. για το έργο
«ΛΙΜΝΟΔΕΞΑΜΕΝΗ ΧΟΧΛΑΚΙΩΝ ΚΑΙ ΔΙΚΤΥΟ
ΠΡΟΣΑΓΩΓΩΝ ΜΕΤΑΦΟΡΑΣ ΝΕΡΟΥ ΣΕ ΥΦΙΣΤΑΜΕΝΟ ΔΙΚΤΥΟ ΑΡΔΕΥΣΗΣ» στην Π.Ε. Λασιθίου.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τις διατάξεις:
α) Του Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17) και ιδίως των άρθρων 1, 3 και 7Α,
β) του ν. 3389/2005 «Συμπράξεις Δημοσίου και Ιδιωτικού Τομέα» (Α’ 232) και ιδίως του άρθρου 23,
γ) της παρ. 3 του άρθρου 109 του ν. 4622/2019 «Επιτελικό κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133), καθόσον κρίνονται
επείγοντες και γενικότερης σημασίας για την οικονομία
της χώρας οι λόγοι για την άμεση εκτέλεση του έργου,
το οποίο αποτελεί έργο ΣΔΙΤ,
δ) του ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ» (Α’ 147), καθώς τις μη
καταργούμενες διατάξεις του ν. 3669/2008 (Α’ 116) «Κύρωση της κωδικοποίησης της νομοθεσίας κατασκευής
δημοσίων έργων» (Α’ 116),
ε) του π.δ. 97/2017 «Οργανισμός Υπουργείου Αγροτικής Ανάπτυξης και Τροφίμων» (Α’ 138),
ζ) του π.δ. 142/2017 «Οργανισμός Υπουργείου Οικονομικών» (Α’ 181),
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 171/04.04.2025
στ) του π.δ. 40/2021 «Μεταφορά υπηρεσιών και αρμοδιοτήτων μεταξύ Υπουργείων και Γενικών Γραμμα-
τειών, σύσταση και μετονομασία Γενικών Γραμματειών»
(Α’ 100),
η) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130) και ιδίως
του άρθρου 3,
θ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ι) του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139),
ια) του π.δ. 32/2024 «Διορισμός Υπουργών και Υφυπουργών» (Α’ 91),
ιβ) της υπό στοιχεία Υ12/07.07.2023 απόφασης του
Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών, Νικόλαο Παπαθανάση»
(Β’ 4403),
ιγ) του Κώδικα της νομοθεσίας για την Κυβέρνηση και
τα κυβερνητικά όργανα (π.δ. 63/2005, Α’ 98), όπως διατηρήθηκε σε ισχύ με την περ. 22 του άρθρου 119 του
ν. 4622/2019 (Α’ 133),
ιδ) του π.δ. 50/2024 «Σύσταση Γενικών Γραμματειών,
κατάργηση Γενικής Γραμματείας και Ειδικών Γραμματειών» (Α’ 138),
ιε) του ν. 5140/2024 «Νέο Αναπτυξιακό Πρόγραμμα
Δημοσίων Επενδύσεων και συμπληρωματικές διατάξεις»
(Α’ 154).
2. Την υπ’ αρ. 2 Πράξη Υπουργικού Συμβουλίου της
2.2.2023 «Υπαγωγή απαλλοτριώσεων ακινήτων στην
παρ. 1 του άρθρου 7Α του Κώδικα Αναγκαστικών Απαλλοτριώσεων Ακινήτων και παροχή εξουσιοδότησης στα αρ-
μόδια όργανα για την κήρυξη απαλλοτριώσεων» (Δ’ 101).
3. Την υπό στοιχεία 65375 ΕΞ 2023/27-04-2023 απόφαση του Αναπληρωτή Υπουργού Οικονομικών «Ένταξη
του Έργου ’’Λιμνοδεξαμενή Χοχλακίων Δ.Δ. Παλαικάστρου, Δ. Ιτάνου, Ν. Λασιθίου και Συνοδά Έργα - Φράγμα
Αγ. Ιωάννη Ιεράπετρας Ν. Λασιθίου και Βασικά Έργα Αξιοποίησης Αρδευτικού νερού’’ (Κωδικός ΟΠΣ ΤΑ 5202606),
της Δράσης 16285, στο Ταμείο Ανάκαμψης και Ανθεκτικότητας» (ΑΔΑ: 60ΡΖΗ-4ΣΓ), όπως τροποποιήθηκε με την
υπό στοιχεία 31195 ΕΞ 2025/20.02.2025 απόφαση του
Αναπληρωτή Υπουργού Εθνικής Οικονομίας και Οικονομικών «1η Τροποποίηση της Απόφασης Ένταξης του
Έργου ’’Λιμνοδεξαμενή Χοχλακίων Δ.Δ. Παλαικάστρου, Δ.
Ιτάνου, Ν. Λασιθίου και Συνοδά Έργα - Φράγμα Αγ. Ιωάννη Ιεράπετρας Ν. Λασιθίου και Βασικά Έργα Αξιοποίησης
Αρδευτικού νερού’’, με κωδικό ΟΠΣ ΤΑ 5202606 (Κωδικός
ΠΔΕ: 2023ΤΑ08200003), της Δράσης με ID ’’16285 - Μεγάλο πρόγραμμα αρδευτικών έργων με ΣΔΙΤ για την ενίσχυ-
ση της γεωργικής παραγωγής’’ του Ταμείου Ανάκαμψης
και Ανθεκτικότητας» (ΑΔΑ: ΨΑΦΚΗ-ΝΛΔ).
4. Την υπ’ αρ. 81/01.08.2022 απόφαση της Διυπουργικής Επιτροπής Συμπράξεων Δημόσιου και Ιδιωτικού
Τομέα (ΔΕΣΔΙΤ) για την έγκριση της αίτησης υπαγωγής
του Υπουργείου Αγροτικής Ανάπτυξης και Τροφίμων στις
διατάξεις του ν. 3389/2005 του έργου «Λιμνοδεξαμενή
Χοχλακίων Νομού Λασιθίου και Συνοδά Έργα - Φράγμα
Αγ. Ιωάννη Ιεράπετρας Νομού Λασιθίου και Βασικά Έργα
Αξιοποίησης Αρδευτικού Νερού» (ΑΔΑ: 6Β5Κ46ΜΤΛΡΔ4Β).
5. Την υπ’ αρ. 523/20.02.2023 απόφαση του Υπουργού Αγροτικής Ανάπτυξης και Τροφίμων: α) Έγκριση
Διενέργειας Διεθνούς Διαγωνισμού με τη διαδικασία
του Ανταγωνιστικού Διαλόγου για την Ανάθεση Σύμβασης Σύμπραξης Δημόσιου και Ιδιωτικού Τομέα (ΣΔΙΤ)
μέσω του Εθνικού Συστήματος Ηλεκτρονικών Δημόσιων
Συμβάσεων (ΕΣΗΔΗΣ-ΔΗΜΟΣΙΑ ΕΡΓΑ), του έργου «Λιμνοδεξαμενή Χοχλακίων Νομού Λασιθίου και Συνοδά
Έργα - Φράγμα Αγ. Ιωάννη Ιεράπετρας Νομού Λασιθίου
και Βασικά Έργα Αξιοποίησης Αρδευτικού Νερού», σύμφωνα με τις διατάξεις των ν. 4412/2016 και 3389/2005.
β) Έγκριση Τεύχους Πρόσκλησης Υποβολής Εκδήλωσης
Ενδιαφέροντος (Α’ Φάσης του Διαγωνισμού) όπως συντάχθηκε από την Ειδική Υπηρεσία Εφαρμογής Άμεσων
Ενισχύσεων και Τομεακών Παρεμβάσεων του Υπουργείου Αγροτικής Ανάπτυξης και Τροφίμων. γ) Ανάθεση
της ευθύνης για την προετοιμασία και Διεξαγωγή του
Διαγωνισμού και εν γένει της άσκησης αρμοδιοτήτων
Αναθέτουσας Αρχής του Διεθνούς Διαγωνισμού με την
διαδικασία του Ανταγωνιστικού Διαλόγου, για την Ανάθεση Σύμβασης Σύμπραξης Δημόσιου και Ιδιωτικού Τομέα
μέσω του Εθνικού Συστήματος Ηλεκτρονικών Δημόσιων
Συμβάσεων (ΕΣΗΔΗΣ ΔΗΜΟΣΙΑ ΕΡΓΑ), του έργου «Λιμνοδεξαμενή Χοχλακίων Νομού Λασιθίου και Συνοδά
Έργα - Φράγμα Αγ. Ιωάννη Ιεράπετρας Νομού Λασιθίου
και Βασικά Έργα Αξιοποίησης Αρδευτικού Νερού» στην
Ειδική Υπηρεσία Εφαρμογής Άμεσων Ενισχύσεων και
Τομεακών Παρεμβάσεων του Υπουργείου Αγροτικής
Ανάπτυξης και Τροφίμων» (ΑΔΑ: 6ΑΟΞ4653ΠΓ-ΗΔ3).
6. Την υπ’ αρ. 3279/05.09.2023 απόφαση του Υφυπουργού Αγροτικής Ανάπτυξης και Τροφίμων: α) Έγκρι-
ση Τεύχους Β’ φάσης - Στάδιο Β.Ι: Πρόσκληση συμμετοχής στο διάλογο επί των τεχνικών, χρηματοοικονομικών
και νομικών πτυχών της δημοπρατουμένης Σύμβασης
Σύμπραξης κατά το Στάδιο Β.Ι της Β’ Φάσης του Διεθνούς Διαγωνισμού με τη διαδικασία του Ανταγωνιστι-
κού Διαλόγου για την Ανάθεση Σύμβασης Σύμπραξης
Δημόσιου και Ιδιωτικού Τομέα (ΣΔΙΤ) μέσω του Εθνικού Συστήματος Ηλεκτρονικών Δημόσιων Συμβάσεων
(ΕΣΗΔΗΣ-ΔΗΜΟΣΙΑ ΕΡΓΑ), του έργου «Λιμνοδεξαμενή
Χοχλακίων Νομού Λασιθίου και Συνοδά Έργα - Φράγμα Αγ. Ιωάννη Ιεράπετρας Νομού Λασιθίου και Βασικά
Έργα Αξιοποίησης Αρδευτικού Νερού», σύμφωνα με τις
διατάξεις των ν. 4412/2016 και ν. 3389/2005, και όπως
συντάχθηκε από τη Ειδική Υπηρεσία Εφαρμογής Άμεσων Ενισχύσεων και Τομεακών Παρεμβάσεων. β) Ανάθε-
ση της ευθύνης για την προετοιμασία και Διεξαγωγή του
Σταδίου Β.Ι του Διαγωνισμού και εν γένει της άσκησης
αρμοδιοτήτων Αναθέτουσας Αρχής του Διεθνούς Διαγωνισμού με την διαδικασία του Ανταγωνιστικού Διαλό-
γου, για την Ανάθεση Σύμβασης Σύμπραξης Δημόσιου
και Ιδιωτικού Τομέα μέσω του Εθνικού Συστήματος ΗλεΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 171/04.04.2025
κτρονικών Δημόσιων Συμβάσεων (ΕΣΗΔΗΣΔΗΜΟΣΙΑ
ΕΡΓΑ), του έργου «Λιμνοδεξαμενή Χοχλακίων Νομού
Λασιθίου και Συνοδά Έργα - Φράγμα Αγ. Ιωάννη Ιεράπετρας Νομού Λασιθίου και Βασικά Έργα Αξιοποίησης
Αρδευτικού Νερού», στην Ειδική Υπηρεσία Εφαρμογής Άμεσων Ενισχύσεων και Τομεακών Παρεμβάσεων»
(ΑΔΑ: 65ΚΧ4653ΠΓ-Θ5Μ).
7. Την υπ’ αρ. 3602/23.08.2024 απόφαση του Υφυπουργού Αγροτικής Ανάπτυξης και Τροφίμων «Έγκριση α) του
Τεύχους μετά των Παραρτημάτων του «Β’ ΦΑΣΗ ΔΙΑΓΩΝΙΣΜΟΥ - ΣΤΑΔΙΟ ΙΙ: ΠΡΟΣΚΛΗΣΗ ΥΠΟΒΟΛΗΣ ΔΕΣΜΕΥ-
ΤΙΚΩΝ ΠΡΟΣΦΟΡΩΝ» της διαδικασίας του Ανταγωνιστικού Διαλόγου για την Ανάθεση Σύμβασης Σύμπραξης
Δημόσιου και Ιδιωτικού Τομέα (ΣΔΙΤ) μέσω του Εθνικού Συστήματος Ηλεκτρονικών Δημόσιων Συμβάσεων
(ΕΣΗΔΗΣ-ΔΗΜΟΣΙΑ ΕΡΓΑ), του έργου «Λιμνοδεξαμενή
Χοχλακίων Νομού Λασιθίου και Συνοδά Έργα - Φράγμα Αγ. Ιωάννη Ιεράπετρας Νομού Λασιθίου και Βασικά
Έργα Αξιοποίησης Αρδευτικού Νερού», προϋπολογισμού 55.900.000,00 ευρώ, πλέον Φ.Π.Α. και της διεξα-
γωγής του διαγωνισμού, σύμφωνα με τους ν. 3389/2005
(Α’ 232) και ν. 4412/2016 (Α’ 147). β) Της διεξαγωγή της
«Β’ ΦΑΣΗ ΔΙΑΓΩΝΙΣΜΟΥ - ΣΤΑΔΙΟ ΙΙ: ΠΡΟΣΚΛΗΣΗ ΥΠΟΒΟΛΗΣ ΔΕΣΜΕΥΤΙΚΩΝ ΠΡΟΣΦΟΡΩΝ» του διαγωνισμού,
σύμφωνα με τους ν. 3389/2005 (Α’ 232) και ν. 4412/2016
(Α’ 147), (ΑΔΑ: ΨΧΕΦ4653ΠΓ-Φ3Θ).
8. Την υπ’ αρ. 805/290084/26.09.2024 απόφαση ΥΠΑΑΤ
«Ανάθεση εκτίμησης της αξίας απαλλοτριωμένων ακινήτων και των επικείμενων τους, της αναγκαστικής
απαλλοτρίωσης του έργου του Υπουργείου Αγροτικής
Ανάπτυξης και Τροφίμων ’’ΛΙΜΝΟΔΕΞΑΜΕΝΗ ΧΟΧΛΑΚΙΩΝ ΚΑΙ ΔΙΚΤΥΟ ΠΡΟΣΑΓΩΓΩΝ ΜΕΤΑΦΟΡΑΣ ΝΕΡΟΥ ΣΕ
ΥΦΙΣΤΑΜΕΝΟ ΔΙΚΤΥΟ ΑΡΔΕΥΣΗΣ’’ Π.Ε. Λασιθίου» (ΑΔΑ:
ΨΑΚ54653ΠΓ-Σ93 24AWRD015498309 2024-09-27).
9. Την από 10.10.2024 ανακοίνωση του Τμήματος
Τοπογραφικής της Γενικής Διεύθυνσης Αγροτικής Ανάπτυξης της Γενικής Γραμματείας Ενωσιακών Πόρων
και Υποδομών του Υπουργείου Αγροτικής Ανάπτυξης
και Τροφίμων, η οποία δημοσιεύθηκε στην Εφημερίδα
«ΑΝΑΤΟΛΗ» στις 6.11.2024 (αρ. φύλλου: 19.938).
10. Το υπ’ αρ. 9102/5.11.2024 αποδεικτικό τοιχοκόλλησης του Δήμου Σητείας της Π.Ε. Λασιθίου.
11. Το υπ’ αρ. 875/317257/17.10.2024 έγγραφο του
ΥΠΑΑΤ προς την Διεύθυνση Δασών Λασιθίου.
12. Το υπ’ αρ. 466567/30.12.2024 έγγραφο της Διεύθυνσης Αγροτικής Οικονομίας και Κτηνιατρικής Π.Ε.
Λασιθίου.
13. Την υπό στοιχεία ΥΠΕΝ/ΔΙΠΑ/100917/6652/
27-9-2024 απόφαση του Προϊσταμένου Γενικής Διεύθυνσης Περιβαλλοντικής Πολιτικής της Διεύθυνσης
Περιβαλλοντικής Αδειοδότησης (ΔΙΠΑ) της Γενικής Διεύθυνσης Περιβαλλοντικής Πολιτικής του Υπουργείου
Περιβάλλοντος και Ενέργειας (ΥΠΕΝ) «Απόφαση Έγκρισης Περιβαλλοντικών Όρων (ΑΕΠΟ) του έργου ’’Λιμνο-
δεξαμενή Χοχλακιών - Τ.Κ. Παλαικάστρου Δ.Ε. Ιτάνου
Δήμου Σητείας, Ν. Λασιθίου’’» (ΑΔΑ: Ρ4ΤΝ4653Π8-2ΥΒ).
14. Τα από Μαΐου 2024 κτηματολογικά διαγράμματα
με τίτλο «1,2,3», (συν. 3 σχέδια) τα οποία συντάχθηκαν
από την Ζωή Ιερωνυμάκη, Αγρονόμο Τοπογράφο Μηχανικό, της αναδόχου εταιρείας «ΓΕΩΑΠΟΔΟΣΗ ΑΝΩΝΥΜΗ
ΕΤΑΙΡΕΙΑ ΜΕΛΕΤΩΝ ΚΑΙ ΓΕΩΠΛΗΡΟΦΟΡΙΚΗΣ» κλίμακας
1:500 αρμοδίως θεωρημένα.
15. Τον από Μαΐου 2024 κτηματολογικό πίνακα, που
συνοδεύει τα κτηματολογικά διαγράμματα, αρμοδίως
θεωρημένα.
16. Την υπό στοιχεία 31195 ΕΞ 2025/20.02.2025 απόφαση του Αναπληρωτή Υπουργού Εθνικής Οικονομίας
και Οικονομικών.
17. Την υπ’ αρ. 67713/12.03.25 εισήγηση ΓΔΟΥ σύμφωνα με το εδ. ε’ της παρ. 5 του άρθρου 24 του ν. 4270/2014
όπου από τις διατάξεις του προτεινόμενου σχεδίου
κοινής υπουργικής απόφασης δεν προκαλείται επιπρόσθετη δαπάνη για το οικονομικό έτος 2025, πέραν
αυτής που έχει προβλεφθεί και η οποία θα βαρύνει το
ΠΔΕ και συγκεκριμένα τη ΣΑΤΑ 082 (κωδικός έργου
2025TA08200004).
Ειδικότερα, με τις διατάξεις των άρθρων της παρούσας
αποφασίζεται αναγκαστική απαλλοτρίωση ακινήτων, συνολικής εκτάσεως 244,243,75 τ.μ., για λόγους δημοσίας
ωφέλειας, και ειδικότερα για το έργο «ΛΙΜΝΟΔΕΞΑΜΕΝΗ
ΧΟΧΛΑΚΙΩΝ ΚΑΙ ΔΙΚΤΥΟ ΠΡΟΣΑΓΩΓΩΝ ΜΕΤΑΦΟΡΑΣ
ΝΕΡΟΥ ΣΕ ΥΦΙΣΤΑΜΕΝΟ ΔΙΚΤΥΟ ΑΡΔΕΥΣΗΣ» στην Π.Ε.
Λασιθίου.
Η προκαλούμενη δαπάνη ανέρχεται στο ποσό των
1.078.014 € θα καλυφθεί από το Πρόγραμμα Δημοσίων
Επενδύσεων (ΠΔΕ) - ΣΑΤΑ ΤΑ082 του Υπουργείου Αγροτικής Ανάπτυξης και Τροφίμων και ειδικότερα από την
πράξη με Κωδικό Έργου ΠΔΕ 2025 ΤΑ08200004 και τίτλο
«ΑΓΟΡΑ ΕΔΑΦΙΚΩΝ ΕΚΤΑΣΕΩΝ-Λιμνοδεξαμενή Χοχλακίων Δ.Δ. Παλαικάστρου, Δ. Ιτάνου, Ν. Λασιθίου και Συνοδά
Έργα - Φράγμα Αγ. Ιωάννη Ιεράπετρας Ν. Λασιθίου και
Βασικά Έργα Αξιοποίησης Αρδευτικού νερού - Απαλλοτριώσεις».
18. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφασίζουμε:
Α. Την κήρυξη αναγκαστικής απαλλοτρίωσης ακινήτων, συνολικής εκτάσεως 244.243,75 τ.μ., για λόγους
δημοσίας ωφέλειας, και ειδικότερα για το έργο «ΛΙΜΝΟΔΕΞΑΜΕΝΗ ΧΟΧΛΑΚΙΩΝ ΚΑΙ ΔΙΚΤΥΟ ΠΡΟΣΑΓΩΓΩΝ ΜΕ-
ΤΑΦΟΡΑΣ ΝΕΡΟΥ ΣΕ ΥΦΙΣΤΑΜΕΝΟ ΔΙΚΤΥΟ ΑΡΔΕΥΣΗΣ»
στην Π.Ε. Λασιθίου.
Β. Οι εκτάσεις που απαλλοτριώνονται εικονίζονται
σε κλίμακα 1:500 στα από Μαΐου 2024 κτηματολογικά
διαγράμματα με τίτλο «1,2,3» (3 σχέδια), τα οποία συνοδεύονται από τον από Μαΐου 2024 κτηματολογικό
πίνακα, τα οποία συντάχθηκαν από την Ζωή Ιερωνυμάκη, Αγρονόμο Τοπογράφο Μηχανικό της αναδόχου εται-
ρείας «ΓΕΩΑΠΟΔΟΣΗ ΑΝΩΝΥΜΗ ΕΤΑΙΡΕΙΑ ΜΕΛΕΤΩΝ
ΚΑΙ ΓΕΩΠΛΗΡΟΦΟΡΙΚΗΣ» και ελέγχθησαν, θεωρήθηκαν
και εγκρίθηκαν νομίμως και αρμοδίως από την Γενική
Διεύθυνση Αγροτικής Ανάπτυξης, Διεύθυνση Εγγείων
Βελτιώσεων και Εδαφοϋδατικών Πόρων της Γενικής Γραμματείας Ενωσιακών Πόρων και Υποδομών του Υπουρ-
γείου Αγροτικής Ανάπτυξης και Τροφίμων με την υπ’ αρ.
1167/214837/19.07.2024 απόφαση (ΑΔΑ: ΨΡ7Ω4653ΠΓΚΗΦ). Στις υπό απαλλοτρίωση εκτάσεις προβάλλουν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 171/04.04.2025
εμπράγματα δικαιώματα οι φερόμενοι ιδιοκτήτες που
αναφέρονται στον ανωτέρω κτηματολογικό πίνακα.
Γ. Η απαλλοτρίωση κηρύσσεται υπέρ του Υπουργείου
Αγροτικής Ανάπτυξης και Τροφίμων και με δαπάνες αυτού. Η προκαλούμενη δαπάνη ανέρχεται στο ποσό των
1.078.014,00 €, θα καλυφθεί από το Πρόγραμμα Δημοσίων Επενδύσεων (ΠΔΕ) - ΣΑΤΑ ΤΑ082 του Υπουργείου
Αγροτικής Ανάπτυξης και Τροφίμων και ειδικότερα από
την πράξη με Κωδικό Έργου ΠΔΕ 2025ΤΑ08200003 και
τίτλο «Λιμνοδεξαμενή Χοχλακίων Δ.Δ. Παλαικάστρου,
Δ. Ιτάνου, Ν. Λασιθίου και Συνοδά Έργα - Φράγμα Αγ. Ιωάννη Ιεράπετρας Ν. Λασιθίου και Βασικά Έργα Αξιοποί-
ησης Αρδευτικού νερού - Απαλλοτριώσεις» σύμφωνα
με την υπό στοιχεία 31195 ΕΞ 2025/20.02.2025 (ΑΔΑ:
ΨΑΦΚΗ-ΝΛΔ) απόφαση του Αναπληρωτή Υπουργού
Εθνικής Οικονομίας και Οικονομικών.
Δ. Υπάγουμε την παρούσα αναγκαστική απαλλοτρίωση στις διατάξεις του άρθρου 7Α του ν. 2882/2001 σύμ-
φωνα με την υπ’ αρ. 2/2.2.2023 Πράξη του Υπουργικού
Συμβουλίου (Δ’ 101), έτσι ώστε με ειδική απόφαση του
αρμοδίου δικαστηρίου να επιτραπεί η άμεση παράδοση των ακινήτων και η πραγματοποίηση εργασιών
και πριν από τον προσδιορισμό και την καταβολή της
αποζημίωσης.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Μαρτίου 2025
Οι Υπουργοί
Αναπληρωτής Υπουργός
Εθνικής Οικονομίας
Αγροτικής Ανάπτυξης
και Οικονομικών
και Τροφίμων
ΝΙΚΟΛΑΟΣ ΠΑΠΑΘΑΝΑΣΗΣ
ΚΩΝΣΤΑΝΤΙΝΟΣ ΤΣΙΑΡΑΣ
Ι
Αριθμ. απόφ. 20
(3)
Κήρυξη αναγκαστικής απαλλοτρίωσης ακινήτων
που απαιτείται για την εκτέλεση του έργου «ΟΔΙΚΟΣ ΑΞΟΝΑΣ ΚΑΛΛΟΝΗΣ - ΠΕΤΡΑΣ (Α’ ΦΑΣΗ)».
ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ
ΒΟΡΕΙΟΥ ΑΙΓΑΙΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα το άρθρο 163.
2. Το π.δ. 137/2010 «Οργανισμός Περιφέρειας Βορείου Αιγαίου» (Α’ 230) όπως τροποποιήθηκε με την
υπ’  αρ. 15055/30-5-2023 απόφαση της Γραμματέως
της Αποκεντρωμένης Διοίκησης Αιγαίου «Έγκριση της
υπ’ αρ. 69/2023 (ΑΔΑ: Ψ9ΡΖ7ΛΩ-Τ5Ρ) απόφασης του Περιφερειακού Συμβουλίου Βορείου Αιγαίου, περί τροπο-
ποίησης του οργανισμού Εσωτερικής Υπηρεσίας (Ο.Ε.Υ)
της ΠΒΑ» (Β’ 3705) και την υπ’ αρ. 14695/27-5-2024 απόφαση της Γραμματέως της Αποκεντρωμένης Διοίκησης
Αιγαίου «Έγκριση της υπ’ αρ. 57/2024 (ΑΔΑ:9ΛΙ37ΛΩ2ΑΔ) απόφασης του Περιφερειακού Συμβουλίου Βορεί-
ου Αιγαίου, περί τροποποίησης του οργανισμού Εσωτερικής Υπηρεσίας (Ο.Ε.Υ) της ΠΒΑ» (Β’ 3085).
3. Το π.δ. 7/2013 «Όργανα που αποφασίζουν ή γνωμοδοτούν και λοιπές σχετικές ρυθμίσεις σε θέματα έργων,
μελετών και υπηρεσιών του ν. 3316/2005 ’’Ανάθεση και
εκτέλεση δημοσίων συμβάσεων εκπόνησης μελετών και
παροχής συναφών υπηρεσιών και άλλες διατάξεις’’ (Α’ 42)
αρμοδιότητας των Περιφερειών» (Α’ 26), όπως τροποποιήθηκε και ισχύει, καθώς επίσης και την διευκρινιστική
εγκύκλιο 6/17-4-2013 του Υπουργείου Εσωτερικών.
4. Τον Κώδικα Αναγκαστικών Απαλλοτριώσεων Ακινήτων» (ν. 2882/2001, Α’ 17), όπως τροποποιήθηκε με τους
ν. 2985/2002, ν. 3193/2003, ν. 4070/2012, ν. 4122/2013,
ν. 4146/2013, ν. 4313/2014, ν. 4364/2016, ν. 4512/2018
και ν. 4949/2022 ιδίως το άρθρο 1.
5. Τον ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α’ 147).
6. Την υπό στοιχεία ΕΥΠΕ/Τμήμα Α/οικ/108398/
11.10.2006 κοινή υπουργική απόφαση, με την οποία
εγκρίθηκαν οι περιβαλλοντικοί όροι για το έργο «Οδικός άξονας Καλλονής - Πέτρας» Ν. Λέσβου, που ανανε-
ώθηκε - τροποποιήθηκε με την υπ’ αρ. 4360/30-01-2020
(ΑΔΑ: ΩΡΔ0ΟΡ1Ι - ΑΤΡ) απόφαση του Συντονιστή της
Αποκεντρωμένης Διοίκησης Αιγαίου.
7. Την υπ’ αρ. οικ.852/10-5-2024 (ΑΔΑ: 6ΗΝΙ7ΛΩ-ΓΜΑ)
απόφαση του Περιφερειάρχη Βορείου Αιγαίου τροποποίησης της Πράξης «ΟΔΙΚΟΣ ΑΞΟΝΑΣ ΚΑΛΛΟΝΗΣ -
ΠΕΤΡΑΣ (Α’ ΦΑΣH)» με Κωδικό ΟΠΣ 6003894 στο Πρόγραμμα «Βόρειο Αιγαίο 2021-2027».
8. Την υπ’ αρ. 884/18-9-2024 (ΑΔΑ: 9ΣΠΑ7ΛΩ - ΩΚΟ)
απόφαση της Περιφερειακής Επιτροπής της Περιφέρειας Βορείου Αιγαίου με την οποία εγκρίθηκε η τροπο-
ποίησης της Μελέτης Κτηματολογίου (που αφορά στο
Δ.Δ. Αγ. Παρασκευής με κωδικό Κτηματολογίου 002)
στο τμήμα από Χ.Θ. 1+260,00 έως Χ.Θ. 5+718,42 (Χ.Θ.
5+230,64 της εγκεκριμένης χάραξης) του Οδικού Άξονα
Καλλονή-Πέτρα Λέσβου».
9. Την από 10-10-2024 Ανακοίνωση Γνωστοποίησης
πρότασης Αναγκαστικής Απαλλοτρίωσης ακινήτων για
τις ανάγκες κατασκευής του έργου του θέματος, της Διεύθυνσης Τεχνικών Έργων Περιφερειακής Ενότητας Λέ-
σβου Περιφέρειας Β. Αιγαίου, σύμφωνα με τις διατάξεις
της παραγρ. 5 του άρθρου 3 του ν. 2882/2001.
10. Το υπ’ αρ. 3418 της 14-10-2024 φύλλο της Εφημερίδας «ΤΑ ΝΕΑ ΤΗΣ ΛΕΣΒΟΥ», όπου δημοσιεύθηκε η ανωτέ-
ρω αναφερόμενη (παραγρ. 9 της παρούσας) Ανακοίνωση
Πρότασης Αναγκαστικής Απαλλοτρίωσης ακινήτων.
11. Το υπ’ αρ. 26/29-10-2024 πρακτικό του Συμβουλίου της Κοινότητας Αγ. Παρασκευής με το οποίο αποφα-
σίστηκε η τοιχοκόλληση της ανωτέρω αναφερόμενης
(παραγρ. 9 της παρούσας) Ανακοίνωσης Πρότασης Αναγκαστικής Απαλλοτρίωσης ακινήτων, στον πίνακα ανα-
κοινώσεων της Δημοτικής Κοινότητας Αγ. Παρασκευής
του Δήμου Δυτικής Λέσβου.
12. Το υπό στοιχεία 130055 ΑΠΑ 2024/04-11-2024
έγγραφο της Κτηματικής Υπηρεσίας Λέσβου, σχετικά
με ύπαρξη ή μη δικαιωμάτων του Δημοσίου στις υπό
απαλλοτρίωση εκτάσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 171/04.04.2025
13. Το υπ’ αρ. 21050/20-01-2025 έγγραφο της Διεύθυνσης Δασών Λέσβου, Τμήμα Προστασίας, Διοίκησης
και Διαχείρισης Δασών και Δημοσίου Κατηγόρου του
Υπουργείου Περιβάλλοντος και Ενέργειας, σχετικά με
ύπαρξη ή μη δικαιωμάτων του Δημοσίου στις υπό απαλλοτρίωση εκτάσεις.
14. Το υπ’ αρ. 11769/31-01-2025 έγγραφο της Διεύθυνσης Αγροτικής Οικονομίας της Π.Ε. Λέσβου της
Περιφέρειας Βορείου Αιγαίου, σχετικά με ύπαρξη ή μη
δικαιωμάτων του Δημοσίου στις υπό απαλλοτρίωση
εκτάσεις.
15. Το ΦΕΚ Δ’ 335/2020, στο οποίο δημοσιεύθηκε η
υπό στοιχεία 22560/ΤΔ 2336/18-05-2020 απόφαση του
Αντιπεριφερειάρχη Λέσβου της Περιφέρειας Β. Αιγαίου,
που αφορά σε εφαρμογή των διατάξεων του άρθρου 3
του π.δ. 209/1998, σχετικά με απαγόρευση έκδοσης οικοδομικών αδειών στη ζώνη διέλευσης του νέου οδικού
τμήματος του άξονα Καλλονής - Πέτρας.
16. Το ΦΕΚ Δ’ 695/2020, στο οποίο δημοσιεύθηκε η υπ’
αρ. 69657/16-10-2020 απόφαση του Υπουργού Υποδομών και Μεταφορών, που αφορά στην εφαρμογή του
άρθρου 1 του ν. 653/1977 (Α’ 214), για την κήρυξη της
απαλλοτρίωσης του έργου που ορίζει προς βελτίωση τα
οδικά τμήματα της 11ης Επαρχιακής οδού Αρίσβης - Αγίας
Παρασκευής και της 8ης Επαρχιακής οδού Στύψης - Πέτρας, του Νομού Λέσβου.
17. Το ΦΕΚ Δ’ 765/2020, στο οποίο δημοσιεύθηκε η
υπ’ αρ. 95/29-10-2020 απόφαση του Περιφερειακού
Συμβουλίου Βορείου Αιγαίου, που αφορά την κήρυξη
αναγκαστικής απαλλοτρίωσης ακινήτων που απαιτείται
για την εκτέλεση του έργου «ΟΔΙΚΟΣ ΑΞΟΝΑΣ ΚΑΛΛΟΝΗΣ - ΠΕΤΡΑΣ (Α’ ΦΑΣΗ)».
18. Το ΦΕΚ Δ’ 834/2022, στο οποίο δημοσιεύθηκε
η υπ’αρ. 30/27-4-2022 απόφαση του Περιφερειακού
Συμβουλίου Βορείου Αιγαίου, που αφορά την μερική
ανάκληση της κήρυξης αναγκαστικής απαλλοτρίωσης
ακινήτων για την εκτέλεση του έργου «ΟΔΙΚΟΣ ΑΞΟΝΑΣ
ΚΑΛΛΟΝΗΣ - ΠΕΤΡΑΣ (Α’ ΦΑΣΗ)».
Και επειδή τηρούνται όλες οι προϋποθέσεις κήρυξης
της απαλλοτρίωσης, αποφασίζουμε:
Εγκρίνουμε την κήρυξη αναγκαστικής απαλλοτρίωσης ακινήτων για λόγους δημόσιας ωφέλειας και ειδι-
κότερα για την κατασκευή του έργου «ΟΔΙΚΟΣ ΑΞΟΝΑΣ
ΚΑΛΛΟΝΗΣ - ΠΕΤΡΑΣ (Α’ ΦΑΣΗ)», συνολικού εμβαδού
257.126,09 μ² (εκ των οποίων το Δημόσιο είναι υπόχρεο για αποζημίωση ιδιωτικών εκτάσεων εμβαδού
213.657,20 μ², οι ιδιοκτήτες θα αυτοαποζημιωθούν για
102.644,85 μ² και υποχρέωση τακτοποίησης μεταξύ των
ιδιοκτητών υπάρχει για 9.917,35 μ²), εκτάσεις που βρίσκονται στα διοικητικά όρια της Δημοτικής Κοινότητας
Αγ. Παρασκευής του δήμου Δυτικής Λέσβου και απεικονίζονται με κλίμακα 1:1.000 στα Κτηματολογικά Δια-
γράμματα και Κτηματολογικούς Πίνακες, που εγκρίθηκαν
με την υπ’ αρ. 884/18-9-2024 (ΑΔΑ: 9ΣΠΑ7ΛΩ - ΩΚΟ)
απόφαση της Περιφερειακής Επιτροπής της Περιφέρειας
Βορείου Αιγαίου.
Στις εκτάσεις προς απαλλοτρίωση προβάλλουν δικαιώματα κυριότητος οι: Καραπαναγιώτης Μιλτιάδης και
Παναγιώτης Ο.Ε., Καραμήτρος Ευστράτιος, κ.α.
Η απαλλοτρίωση θα κηρυχθεί υπέρ της Περιφέρειας
Β. Αιγαίου και η σχετική απόφαση θα ισχύσει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 19 Φεβρουαρίου 2025
Ο Πρόεδρος
ΝΙΚΟΛΑΟΣ ΜΑΡΚΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 171/04.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250400171.pdf | Tokens: 29867]